b'\n_START_ARTICLE_\nM/S Stena Foreteller\n_START_SECTION_\nK\xc3\xa4ytt\xc3\xb6historia\n_START_PARAGRAPH_\n15. marraskuuta 2001 alus laskettiin vesille ja kastettiin. 7. toukokuuta 2002 alus luovutettiin Stena Sailor Ltd:n omistukseen, joka rekister\xc3\xb6i aluksen Bermudan lipun alle. Kotisatamaksi tuli Hamilton. Samana p\xc3\xa4iv\xc3\xa4n\xc3\xa4 Stena RoRo osti aluksen ja rekister\xc3\xb6i sen Ruotsin lipun alle. Kotisatamaksi tuli G\xc3\xb6teborg. 22. toukokuuta ranskalainen Cetam vuokrasi aluksen Marseillen ja Tunisin v\xc3\xa4liseen liikenteeseens\xc3\xa4 nimell\xc3\xa4 Cetam Massilia. 10. marraskuuta vuokrasopimus p\xc3\xa4\xc3\xa4ttyi ja alus nimettiin j\xc3\xa4lleen Stena Foretelleriksi. Joulukuussa 2003 alus meni tarkastettavaksi A&P Tynen telakalle Hepburniin, Englantiin. 19. helmikuuta 2004 Stena Foreteller aloitti liikenn\xc3\xb6innin Travem\xc3\xbcnden ja G\xc3\xb6teborgin v\xc3\xa4lill\xc3\xa4. My\xc3\xb6hemmin samana vuonna alus aikarahdattiin kanadalaisen Oceanexin liikenteeseen, reitille Halifax\xe2\x80\x93St Johns\xe2\x80\x93Corner Brook / Montr\xc3\xa9al\xe2\x80\x93St Johns. 8.\xe2\x80\x93 22. joulukuuta 2004 v\xc3\xa4lisen ajan laiva oli aikarahdattuna Transfennican liikenteeseen, linjalle Lyypekki\xe2\x80\x93Hanko\xe2\x80\x93Paldiski. My\xc3\xb6hemmin joulukuussa reitti vaihtui kaksi kertaa: ensin Hamina\xe2\x80\x93Antwerpen ja my\xc3\xb6hemmin j\xc3\xa4lleen Lyypekki\xe2\x80\x93Hanko\xe2\x80\x93Paldiski._NEWLINE_17. toukokuuta ja 31. toukokuuta 2006 v\xc3\xa4lisen ajan Stena Foreteller oli aikarahdattuna sotilasliitto NATO:lle. NATO teki aluksella yhden matkan Zeebruggen ja Kap Verden v\xc3\xa4lill\xc3\xa4. Kes\xc3\xa4kuussa 2006 alus aikarahdattiin Stora Enson kuljetuksia varten reitille Kemi\xe2\x80\x93G\xc3\xb6teborg. Vuonna 2007 alus siirtyi reitille Kotka\xe2\x80\x93G\xc3\xb6teborg.'